મુખ્યમંત્રી આનંદીબેન પટેલની આગેવાનીમાં તેમની નિવાસ્સ્થાને અછત રાહત સમિતિની બેઠક મળી હતી. જેમાં વધુ 121 ગામોને અસરગ્રસ્ત જાહેર કરવામાં આવ્યા હતા. સામાન્ય રીતે આ સમિતિના અધ્યક્ષ ભૂપેન્દ્રસિંહ ચુડાસમા અને અન્ય મંત્રીઓની હાજરીમાં રાજ્યની અછત રાહતની સ્થિતિની સમીક્ષા કરવામાં આવતી હોય છે, પરંતુ આજની બેઠકમાં સીએમ પોતે ઉપસ્થિત રહ્યા હતા. અત્યારે પાણીની તંગીને લઈને 398 ગામોમાં 500 થી વધારે પાણીના ટેંકરથી પાણી પહોંચાડવામાં આવે છે. એટલું જ નહીં, 35.53 લાખ પરિવારોને મનરેગા યોજનાથી રોજગારી આપવામાં આવશે.